2.1.

Mehānisko transportlīdzekļu un to piekabju mehāniskās sakabes ierīces ir visas detaļas un ierīces, kas piestiprinātas transportlīdzekļu rāmjiem, virsbūvju nesošajām daļām un šasijām, ar kuru palīdzību tiek savienoti velkošie un velkamie transportlīdzekļi. Tajās iekļauj arī noņemamas vai nenoņemamas daļas iepriekšminēto sakabes ierīču piestiprināšanai, noregulēšanai vai darbībai. 2.1.1. Jūgierīču lodgalvas un jūgkronšteini, kas minēti 1.3.1. iedaļā, ir mehāniskas sakabes ierīces, kurās izmantots lodveida elements un kronšteins, kas piestiprināti pie velkošā transportlīdzekļa, un kuras paredzētas pievienošanai pie piekabes ar sakabes galvu. 2.1.2. Sakabes galvas, kas minētas 1.3.2. iedaļā, ir mehāniskas sakabes ierīces uz piekabju jūgstieņiem, kas paredzētas pievienošanai pie velkošo transportlīdzekļu jūgierīču lodgalvām. 2.1.3. Jūgstieņu sakabes ierīces, kas minētas 1.3.3. iedaļā, ir mehāniskas sakabes ierīces ar spīli un automātiskas noslēgšanas un bloķēšanas tapu velkošajā transportlīdzeklī un ir paredzētas, lai pievienotu piekabi ar jūgstieņa cilpu. 2.1.4. Jūgstieņu cilpas, kas minētas 1.3.4. iedaļā, ir mehāniskas sakabes ierīces, kuras piestiprinātas pie piekabju jūgstieņiem un kurām paralēli ir atvere, lai tās pievienotu automātiskajām jūgstieņu sakabes ierīcēm. 2.1.5. Jūgstieņi, kas minēti 1.3.5. iedaļā, veido inerces iekārtas un līdzīgas aprīkojuma daļas, kas piestiprinātas velkamā transportlīdzekļa priekšdaļai vai transportlīdzekļa šasijai, kura ir piemērota sakabināšanai ar velkošo transportlīdzekli ar jūgstieņu cilpu, sakabes galvu un līdzīgu sakabes ierīci. Jūgstieņi var tikt piestiprināti piekabei tā, ka tie var brīvi kustēties vertikālā plaknē un tādējādi neatbalstīt vertikālu slodzi (tā sauktie jūgstieņi ar šarnīriem), vai var būt nostiprināti vertikālā plaknē, lai atbalstītu vertikālu slodzi (tā sauktie nekustīgie jūgstieņi). Jūgstieņi, kas nostiprināti vertikālā plaknē, var būt nekustīgi vai ar atsperi. Jūgstieņus var veidot vairāk kā viena sastāvdaļa un var būt regulējami vai saliekti. Šī direktīva attiecas tikai uz tā tipa jūgstieņiem, kuri veido atsevišķu vienību, kas nav velkamā transportlīdzekļa šasijas daļa. 2.1.6. Jūgsijas, kas minētas 1.3.6. iedaļā, ir visas detaļas un ierīces, kas novietotas starp sakabes ierīcēm kā, piemēram, jūgierīču lodgalvas, jūgstieņu sakabes ierīces un rāmis (piemēram, aizmugurējā šķērssija), slodzi nesošā virsbūve vai velkošā transportlīdzekļa šasija. 2.1.7. Seglierīces sakabes ierīce, kas minēta 1.3.7. iedaļā, ir diskveidīga sakabes ierīce, kuru piestiprina velkošajam transportlīdzeklim, kurai ir automātiskais sakabes bloķētājs un kuru savieno ar seglierīces jūgtapu, kas minēta 1.3.8. iedaļā. 2.1.8. Seglierīces jūgtapa, kas minēta 1.3.8. iedaļā, ir sakabes ierīce tapas veidā, kuru piestiprina puspiekabei un savieno ar velkošā transportlīdzekļa seglierīces sakabes ierīci. 2.1.9. Montāžas plāksnes, kas minētas 1.3.9. iedaļā, ir visas detaļas un ierīces, kuras izmanto seglierīču sakabes ierīču piestiprināšanai pie velkošā transportlīdzekļa rāmja. Montāžas plāksne var būt paredzēta horizontālai kustībai (t.i., slīdošā seglierīce). 2.1.10. Stūrējošie ķīļi ir sastāvdaļas, kas piestiprinātas puspiekabēm, kuras nodrošina piekabes labu stūrēšanu, kad tā ir savienota ar seglierīci. 2.1.11. Standarta sakabes ierīces ir klasificētas 1.3. iedaļā un atbilst standarta izmēriem un raksturīgākajiem lielumiem, kuri norādīti šajā direktīvā. Tās ir savstarpēji aizvietojamas savā klasē neatkarīgi no tipa un ražotāja. 2.1.12. Nestandarta sakabes ierīces ir tās A līdz J klases ierīces, kas neietilpst standarta sakabes ierīču klasifikācijā, bet kuras var pievienot attiecīgo klašu standarta sakabes ierīcēm. 2.1.13. Cita veida sakabes ierīces, kas 1.3.10. iedaļā paredzētas lietošanai pārejas vai izņēmuma gadījumos, ir mehāniskas sakabes ierīces, kas nepieder nevienai no A līdz J klasei (piemēram, sakabes ierīces, kas atbilst pastāvošajiem valsts standartiem vai kas paredzētas smagajam transportam). 2.1.14. Tālvadības ierīces ir ierīces, kas attiecībā uz norobežotas sakabes ierīci ļauj sakabes ierīci vadīt no transportlīdzekļa sāna vai kabīnes. 2.1.15. Tālvadības indikatori ir indikācijas ierīces, kas atrodas transportlīdzekļa kabīnē un informē vadītāju, ka sakabināšana ir tikusi pabeigta un drošības ierīces ir pieslēgtas. 2.1.16. Mehāniskās sakabes ierīces tips ir mehāniskā sakabes ierīces, kas neatšķiras tādos būtiskos aspektos, kā: 2.1.16.1. sakabes ierīces klase; 2.1.16.2. rūpnīcas marka vai tirdzniecības nosaukums; 2.1.16.3. ārējā forma vai galvenie izmēri, vai citas būtiskas atšķirības konstrukcijā; 2.1.16.4. raksturīgākie D, S, V un U lielumi. 2.1.17. Sakabināšanas procedūra ir automātiska, ja pietiek ar velkošā transportlīdzekļa pagriešanu pret piekabi, lai sakabes ierīci savienotu pilnībā, pareizi un bez ārējas iejaukšanās, lai to nobloķētu automātiski un informētu par drošības ierīču pareizu saslēgšanu. Automātiskajā sakabināšanas procedūrā nepieciešams lietot automātiskās sakabes ierīces. 2.1.18. “D lielums” ir definēts kā teorētiskais atskaites spēks horizontālajam spēkam starp velkošo transportlīdzekli un piekabi. D lielumu ņem par pamatu horizontālajām slodzēm dinamiskajos testos. Attiecībā uz mehāniskajām sakabes ierīcēm, kas nav piemērotas vertikālo nesošo slodžu pārvadei, lielums ir: Attiecībā uz mehāniskajām sakabes ierīcēm, kas piemērotas piekabju ar centrāli novietotu asi vilkšanai, lielums ir: Attiecībā uz seglierīču sakabes ierīcēm, kas uzmontētas velkošajiem traktoriem un līdzvērtīga tipa transportlīdzekļiem, lielums ir: , kur: T = tehniski pieļaujamā maksimālā velkošā transportlīdzekļa (arī velkošo traktoru) masa tonnās, ieskaitot, ja vajadzīgs, piekabes ar centrāli novietotu asi vertikālo slodzi; R = tehniski pieļaujamā maksimālā masa tonnās puspiekabei vai divasu piekabei ar jūgstieni, kas var brīvi kustēties vertikālā plaknē; C = piekabes ar centrāli novietotu asi, kas pārvadā maksimālo pieļaujamo kravu, ass slodžu summa tonnās (skatīt 2.1.20. iedaļu); U = vertikālā slodze, kas pielikta seglierīcei, tonnās; S = statiskā vertikālā slodze S, kilogramos, ir piekabes ar centrāli novietotu asi masas proporcija, kas statiskos apstākļos ir pielikta savienojuma punktam; g = paātrinājums gravitācijas ietekmē (tiek pieņemts, ka g = 9,81 m/s2). 2.1.19. “V lielums” ir definēts kā teorētiskais atskaites spēks vertikālā spēka amplitūdai starp velkošo transportlīdzekli un piekabi ar centrāli novietotu asi, kuras maksimālā masa pārsniedz 3,5 tonnas (skatīt 2.1.21. iedaļu). V lielumu ņem par pamatu vertikālajām slodzēm dinamiskajos testos: , kur: a ir līdzvērtīgs vertikālajam paātrinājumam savienojuma punktā, kas atkarīgs no velkošā transportlīdzekļa pakaļējās(-o) ass(-u) balstiekārtas veida, ieskaitot konstantu faktoru: a1 = 1,8 m/s2 attiecībā uz tiem transportlīdzekļiem, kuriem ir pneimatiskā piekare vai tai līdzvērtīga piekare (kā definēts Direktīvā 85/3/EEK) ( 5 ), a2 = 2,4 m/s2 attiecībā uz tiem transportlīdzekļiem, kuriem ir cita veida balstiekārta, kur x ir piekabes iekraušanas laukuma garums metros (skatīt 1. attēlu), l ir teorētiskais jūgstieņa garums, t.i., attālums no jūgstieņa cilpas centra līdz asu ratiņu centram metros (skatīt 1. attēlu), = ≥ 1,0 (ja rezultāts ir lielums, kas mazāks par 1,0, jālieto lielums, kas ir vismaz 1). 1. attēls Piekabes ar centrāli novietotu asi izmēri 2.1.20. “Piekabe ar centrāli novietotu asi” ir velkamais transportlīdzeklis, kas aprīkots ar jūgierīci, kas nevar kustēties vertikāli (attiecībā pret piekabi) un kuram ass(-is) ir novietota(-as) tuvu tā smaguma centram (kad transportlīdzeklis ir vienmērīgi piekrauts) tā, lai tikai neliela vertikālā slodze, kas nepārsniedz 10 % no piekabes maksimālās masas 1 000 kg (atkarībā no tā, kas ir mazāk), tiek pārnesta uz velkošo transportlīdzekli. Piekabes ar centrāli novietotu asi maksimālā masa, kas jāņem vērā, ir masa, kuru uz zemi pārnes šīs piekabes ass(-is), kad to sakabina ar velkošo transportlīdzekli un maksimāli slogo. 2.1.2.1. Tie transportlīdzekļi, kas precīzi neietilpst nevienā no iepriekšminētajām kategorijām, ir pielīdzināmi tam tipam, kuram tie atbilst visvairāk. 2.1.22. “Transportlīdzekļa tips” ir transportlīdzekļi, kas neatšķiras šādos galvenajos raksturlielumos: virsbūve, gabarīti, konkrēto detaļu forma un materiāli, kas attiecas uz sakabes ierīces piestiprināšanu pie velkošā transportlīdzekļa, vai tās priekšdaļā attiecībā uz piekabi, ciktāl tiem jāatbilst VII pielikuma prasībām.